
המחלקה לאנדודונטיה

ראש המחלקה: ד"ר תומר גולדברגר
אחראי ההתמחות: ד"ר רוני ויגלר
מרכזת המחלקה: ד"ר נופר בלאו-ונציה 

מודיעה על פתיחת
התמחות ברפואת שיניים, אוקטובר 2026


מטרת התכנית
הכשרה מתקדמת בתחום טיפולי השורש במישור הקליני והעיוני, ניסיון ומיומנות במתן טיפול אנדודונטי אורטוגרדי וטיפולים כירורגיים של רקמות סב השורש, במגוון גילים ובעיות, תוך הדרכה ופיקוח צמודים ושמירה על כללי המקצוע והאתיקה המקצועית.

פירוט: ההוראה העיונית כוללת סמינרי ספרות הנוגעים לספרות אנדודונטית הקלאסית והעדכנית, פורום תוכניות טיפול אנדודונטיים הדן בתוכניות טיפול ובתיאורי מקרים קליניים, כולל טיפולים משולבים המשלימים את הטיפול האנדודונטי בתחומי הפריודונטיה, השיקום הפרותטי, הטיפול האורתודונטי, הכירורגיה, הפדודונטיה והטיפול במקרי חבלות דנטליות, וכן הרצאות ומגוון קורסי חובה (קורקוריקולום).
בסיום התוכנית אמור כל מתמחה להציג ידע מקצועי במדעים הבסיסיים ברפואת שיניים וידע מעמיק ונרחב באנדודונטיה. המתמחה יוכל לנתח במיומנות את הספרות המדעית ויפגין מיומנות קלינית בכל הקשור לבחירת המקרים, לתוכנית הטיפול, ולהבנה וביצוע הטיפול האנדודונטי לרבות טיפולים בתחום הכירורגיה האנדודונטית.


מבנה ההתמחות
תכנית ההתמחות באנדודונטיה, בהתאם לתקנות המועצה המדעית ומשרד הבריאות, כוללת את המסלול הבא:
תוכנית של 5 ימים הכוללת לפחות 4 קליניות שבועיות וסמינרים.
1. 24 חודשים במחלקה לאנדודונטיה (מחלקת אם).
2. 3 חודשים רוטציה במחלקת כירורגיית פה ולסת (בבית חולים).
3. 3 חודשים רוטציה במחלקה נוספת לבחירה-הרוטציה לבחירה היא מהמחלקות המאושרות לכך ובאישורו של ראש המחלקה.
4. 6 חודשים מדעי יסוד ועבודת מחקר*

· מתמחים בעלי תואר MSc או PhD במדעי החיים או הרפואה יהיו פטורים ממדעי היסוד ויחויבו ב- 2 עבודות מחקר (לא מתקופת מדעי היסוד באופן כללי)
לאחר עמידה בכל דרישות תכנית ההתמחות, רשאי המתמחה לגשת לבחינות המועצה המדעית לקבלת הסמכה כמומחה מטעם משרד הבריאות.
יש לקבל את אישור ראש מחלקת האם לרוטציות. 

מהלך ההתמחות
משך ההתמחות שלוש שנים, והיא תחל בתאריך  12/10/2026
ההתמחות תתקיים בימים א-ה - בהיקף מלא, על פי לוח הפעילות שיקבע מדי שנה (בכפוף לשינויים).
תינתן אפשרות לשלב במסגרת התוכנית לימודים לתואר מוסמך.

בנוסף, חייב כל מתמחה :
1.	לבצע מחקר במסגרת מחלקת האם על פי תכנית שתקבע על ידי ראש המחלקה או ראש ההתמחות. מחקר זה הוא בנוסף למדעי היסוד. מתמחים בעלי תואר MSc או PhD במדעי החיים או הרפואה יהיו פטורים ממדעי היסוד אך חייבים לבצע שתי עבודות מחקר.
2.	להשתתף באופן פעיל בהדרכת סטודנטים לרפואת שיניים במרפאות הסטודנטים/פאנטום.
3.	לטפל במספר רחב של מתרפאים ולבצע את מכלול הפרוצדורות המרכיבות את התחום האנדודונטיה.

במהלך ההתמחות תבוצענה הערכות שוטפות של הישגי המתמחה. מתמחה שלא יעמוד בדרישות, תופסק התמחותו.

עלות ההתמחות - 261,000 ₪ וניתן לפרוס אותה עד ל-36 תשלומים חודשיים.
מתמחה שלא יסיים את התמחותו המעשית תוך 3 שנים ויאושר לו להמשיך תקופה נוספת, יחויב בתשלום של 20,000 ש"ח עבור כל סמסטר.


תנאי הרשמה להתמחות:
רופא שיניים בעל רישיון קבוע לעסוק ברפואת שיניים בישראל.

קישור לטופס רישום להתמחות באנדודונטיה- https://docs.google.com/forms/d/e/1FAIpQLSf9mHNSvVuSZUevU5Fd2SmFbzwr2TjQAyoeebrbXGk0HZRv4A/viewform?usp=dialog

לטופס ההרשמה יש לצרף:
1.	תמונת פנים עדכנית.
2.	דיפלומה על סיום לימודים בבית ספר לרפואת שיניים של מוסד להשכלה גבוהה שהכירה בו המועצה להשכלה גבוהה, או של אוניברסיטה או בית ספר לרפואת שיניים ברמה אוניברסיטאית בחוץ לארץ שהמנהל הכיר בהם.
3.	רישיון בר תוקף לעסוק בריפוי שיניים בישראל.
4.	קורות חיים. 
5.	גיליון ציונים של כל שנות לימוד רפואת שיניים- כולל לימודים קדם קליניים. 
6.	מיקום בכיתה בשנים הקליניות (באוניברסיטאות שאינן מפיקות מיקום בכיתה, יש להביא אישור לכך שהאוניברסיטה לא מנפיקה מיקום בכיתה).
7.	שני מכתבי המלצה בתחום רפואת השיניים- לפחות אחד מהם ממומחה בתחום האנדודונטיה. 
מכתבי ההמלצה יישלחו ישירות על ידי הממליץ למזכירות ביה"ס לפי הפרטים בהמשך.
8.	אישור פטור מאנגלית לבוגרי אוניברסיטאות בחו"ל שהלימודים בהם לא התנהלו בשפה האנגלית.
9.	ביטוח אחריות מקצועית בתוקף.
10.	אישור משטרה לפי חוק למניעת העסקה במוסדות מסוימים של מי שהורשע באלימות כלפי ילדים וחסרי ישע, התשפ"ג- 2023 (להלן - החוק).
11.	אישור משטרה לפי החוק למניעת העסקה של עברייני מין במוסדות מסוימים, התשס"א – 2001. (רק עבור מועמדים גברים).
12.	אישור על תשלום דמי רישום בסך של 600 ₪. 
כל המסמכים צריכים להיות מקוריים, או צילומים מאושרים ע"י המוסד (נאמן למקור), או ע"י נוטריון.
את המסמכים יש לשלוח בקובץ  PDF.
יודגש כי דמי הרישום אינם מוחזרים בשום שלב בתהליך ואינם מהווים חלק משכר הלימוד (במידה וההתמחות לא תיפתח ביוזמת היחידה, יזוכה המועמד בסכום דמי הרישום ששולמו על ידו).

כל המסמכים צריכים להיות צילומים מאושרים ע"י המוסד (נאמן למקור), או ע"י נוטריון.
ביה"ס אינו מתחייב על שמירת המסמכים לאחר הגשת המועמדות.

ההרשמה ללימודי ההתמחות מתבצעת במזכירות בית הספר לרפואת שיניים בתאריכים:
18/05/26-01/08/26
נרשמים שלא ישלימו את תיק הרשמתם הכולל מסמכים, אישורים, תעודות, ותשלום דמי רישום עד לתאריך01/08/26 לא תידון מועמדותם.
פרטים נוספים וטופסי רישום ניתן לקבל מסנדי פק במייל: sandyp@tauex.tau.ac.il ובטלפון 03-6409307.

הליכי הקבלה:
· סינון ראשוני על סמך נתוני המועמד.
· מבחני התאמה לבחינת כישורים ואפיון במכון התאמה (כדוגמת מכון "אדם מילא").
· ראיון אישי הכולל מספר מראיינים כאשר אחד מהם אינו ממחלקת ההתמחות.

דמי רישום
דמי רישום בסך 600 ₪ (ישולמו עם הגשת המועמדות). 
לא ניתן להגיש מועמדות מבלי להסדיר את תשלום דמי הרישום.
יודגש כי דמי הרישום אינם מוחזרים בשום שלב בתהליך ואינם מהווים חלק משכר הלימוד (במידה וההתמחות לא תיפתח ביוזמת היחידה, יזוכה המועמד בסכום דמי הרישום ששולמו על ידו).

כללי: 
ביצוע הליך הרישום אינו מהווה אישור קבלת לתוכנית. המתמחים יוכלו ללמוד בתוכנית רק לאחר אישור מוועדת הקבלה (מכתב קבלה) והסדרת תשלום שכר הלימוד.
התוכנית כפופה לשינויים.

